Title: VASTUULLISENA KANSALAISENA MAAILMALLA (15 osp) 2021
Course: Vastuullisena kansalaisena maailmalla 2021

Olet lämpimästi tervetullut Vastuullisena kansalaisena maailmalla (15osp) valinnaisen tutkinnon osan Moodle-kokonaisuuteen (uudistettu 2020). Tutkinnon osa koostuu teoriaopinnoista täällä Moodlessa sekä työpaikalla tapahtuvasta oppimisesta ja näytöstä. Teoriaopintojen osa-alueet ovat:

- Kulttuurinen moninaisuus
- Kestävä kehitys
- Ihmisoikeudet
- Vapaaehtoistoiminta
- Eettinen viestintä
- Terveys ja turvallisuus

Tutkinnon osan osaaminen arvioidaan pääsääntöisesti näytössä (1-5) ja tarvittaessa osaamista täydennetään esimerkiksi tehtävillä tai haastatteluilla.

Tämä Moodle-kokonaisuus on toteutettu Opetushallituksen rahoittaman Go Global -kehitysyhteistyön, vapaaehtoistyön ja globaalikasvatuksen KEVA-verkoston hanketuella.

Sisältö ja tavoitteet

Katso kurssin johdantovideo:

Tämän Moodle-kurssin sisältö ja tehtävät ovat osa laajempaa, työpaikalla suoritettavaa tutkinnon osaa (15 osp), ja se soveltuu sekä Suomessa kansainvälisessä työympäristössä tai vapaaehtoistoiminnassa työpaikalla oppimiseen, että ulkomailla, etenkin kehittyvissä maissa suoritettavaan vaihtojaksoon.

Ennen kaikkea tämän kurssin tavoitteena on tukea sinua löytämään oman polkusi vastuullisena maailmankansalaisena. Tutkinnon osan suoritettuasi olet toivottavasti entistä kiinnostuneempi ympäröivästä maailmasta ja omasta roolistasi sen parantamisessa.

Tulet huomaamaan, että maailmankansalaisuus ei ole vain teoreettista pohdintaa, vaan toimintaa arjessa: miten syöt, pukeudut, kohtelet muita, liikut, ja välität muista ihmisistä sekä luonnosta. Olennaisinta onkin opitun soveltaminen omaan elämään sekä työpaikalla että sen ulkopuolella.

Toivomme, että tutkinnon osa antaisi sinulle eväitä kriittiseen ajatteluun ja myös ympäröivän todellisuuden kyseenalaistamiseen. Kurssilla käsiteltävät teemat koskettavat isoja eettisiä ongelmia: mikä on oikein tai väärin?  Kaikkiin kysymyksiin ei kuitenkaan ole "oikeita" vastauksia, vaan eettinen pohdinta vaatii sitä, että tarkkailet omia valintojasi ja ajattelet elämääsi suhteessa muihin.

Kurssilta löydät erityyppisiä tehtäviä:

- Tietovisoja ja oikein-väärin -väittämiä
- Lyhyitä videoita ja niihin liittyviä kysymyksiä
- Kirjallisia tiedonhaku -tai pohdintatehtäviä
- Keskusteluja Moodlen foorumilla

Voit suorittaa tehtäviä omassa tahdissasi, mutta kurssi tulisi olla tehtynä ennen jaksoasi työpaikalla, jotta pystyt soveltamaan oppimaasi käytännössä.

Turvallista matkaa maailmankansalaisen polullasi!