Title: EETTINEN VIESTINTÄ
Course: Vastuullisena kansalaisena maailmalla 2021

Tässä osiossa opit:

- kuvien ja viestien eettisestä käytöstä viestinnässä
- stereotypioista ja niiden vaaroista
- miten eri esittämisen tavat (representaatiot) vaikuttavat käsitykseemme kehityksestä ja kehittyvistä maista

Taksvärkin videossa nepalilaiset nuoret kertovat, miten he puuttuvat syrjintään oppilaskunnan toiminnan avulla. Jakamalla tietoa ja lisäämällä avoimuutta he voivat tukea eri sukupuolten, eri kulttuuritaustaisten ja eri uskontoihin kuuluvien yhdenvertaisuutta koko yhteisössä.

Videon kieli: nepal/englanti. Tekstitys: suomi, ruotsi, englanti (tekstitysikonista).

Muuttaako tämä video aiempia ajatuksiasi Nepalista?

Lue läpi alla olevat taustoittavat tekstit eettisen viestinnän periaatteista, käsitteistä ja kehonkielestä läpi ennen tehtävien tekemistä.

Osioon liittyvät ammattitaitovaatimukset

- Opiskelija toimii vastuullisesti ja eettisesti kansainvälisessä ympäristössä tai vapaaehtoistoiminnassa ulkomailla tai kotimaassa
- Opiskelija toimii vuorovaikutuksessa työyhteisön ja/tai asiakkaiden kanssa erilaisuutta ja moninaisuutta kunnioittaen
- Opiskelija dokumentoi sekä viestii toiminnastaan vastuullisesti ihmisoikeuksia kunnioittaen