Title: 6. Ihmisoikeudet vaatekaapissa
Course: Vastuullisena kansalaisena maailmalla 2021 > Section: IHMISOIKEUDET

Valitse omasta vaatekaapistasi kolme sellaista vaatetta, joissa on tallella materiaali- ja valmistustiedot.

Vastaa näihin kysymyksiin:

- Mistä olet ostanut tai saanut vaatteen?
- Missä vaate on ommeltu? Jos vaatteen valmistuspaikka ei selviä vaatteen hoito-ohjeesta eikä internetistä, selvitä, mitkä ovat yleisimmät maat, missä kyseisen merkin vaatteita valmistetaan.
- Löydätkö vaatteen tuotelapusta tai netistä tietoa siitä, miten vaatteesi valmistanut yritys määrittelee oman vastuullisuutensa? Mitä ympäristö- ja sosiaalisen vastuun periaatteita se käyttää vaatteiden valmistuksessa? Käyttääkö yritys/vaatemerkki jotain sertifikaattia tai kuuluuko se johonkin järjestelmään, joka valvoo vastuun noudattamista?
- Millaisia ihmisoikeuskysymyksiä vaatteen valmistukseen voi liittyä? (ks. YK:n ihmisoikeuksien julistus, YK:n Lapsen oikeuksien julistus, Martat - Globaalin vaateteollisuuden ongelmia)
- Kuinka monta litraa vettä on mennyt vaatteen valmistukseen?
- Miten pitkä vaatteen elinkaari tulee olemaan: kuinka kauan tulet käyttämään vaatetta?
- Miten voisit tehdä vastuullisempia valintoja tehdessäsi vaatehankintoja? (ks. Garderobi – teesit)
  - Kuluttajat voivat selvittää asioita ja valita eettisen vaihtoehdon, jos mahdollista.
  - Kuluttajat voivat myös painostaa yrityksiä ja poliitikkoja esimerkiksi sosiaalisessa mediassa.
  - Boikottia suositellaan vain ääritapauksissa, jotta työpaikat eivät vaarannu.
Vastaus 1 A4-sivu, fonttikoko 12, riviväli 1,5. Palauta vastaus Word- tai pdf-tiedostona.
Lisätietoa puuvillan tuotantoketjuista löytyy Eettisen kaupan puolesta ry:n materiaalista ”Puuvillan polut globaalissa kaupassa ”.