Title: 5. Kenellä on vastuu kehittyvien maiden työoloista?
Course: Vastuullisena kansalaisena maailmalla 2021 > Section: IHMISOIKEUDET

Tässä tehtävässä keskitytään globaaliin epätasa-arvoon, erityisesti työn sukupuolittumisen näkökulmasta. Länsimaissa voittoa keräävien monikansallisten yritysten toiminta vaikuttaa työntekijöiden olosuhteisiin kehittyvissä maissa.

Vaikka monikansalliset yritykset ovat tuoneet kehittyviin maihin työpaikkoja ja talouskasvua, talouskasvu ei jakaudu tasaisesti, ja usein jo valmiiksi heikoimmassa asemassa olevat hyötyvät siitä melko vähän.

Työntekijöiden palkat jäävät usein pieniksi, eivätkä työolosuhteet aine ole turvallisia. Lisäksi muun muassa korruption ja yritysten veronkierron takia kehittyvät maat menettävät paljon verotuloja, joilla voitaisiin parantaa sosiaaliturvaa ja yhteiskunnan palveluita. Kehittyvistä maista katoaa tällaisen laittoman pääomapaon vuoksi vuosittain jopa kymmenkertainen määrä rahaa niille annettuun kehitysapuun verrattuna.

Katso alla oleva video Bangladeshin tekstiiliteollisuudesta, ja vastaa sen jälkeen kysymyksiin.

Menetetty vallankumous? from Swedwatch on Vimeo.

Vastaus: yksi A4-sivu, fonttikoko 12, riviväli 1,5.

1. Millaisia ihmisoikeusrikkomuksia videolla kuvattiin? (ks. YK:n ihmisoikeuksien julistus, YK:n Lapsen oikeuksien julistus)
2. Mihin YK:n kestävän kehityksen tavoitteisiin videolla kuvatut kertomukset liittyvät? Perustele miten.
3. Mitä eri toimijat voisivat tehdä tehtailla työskentelevien naisten elinolojen parantamiseksi?
  - Bangladeshin valtio
  - työntekijät itse
  - Suomen valtio
  - yritykset
  - sinä itse