Title: 2. Uutisia kehittyvistä maista
Course: Vastuullisena kansalaisena maailmalla 2021 > Section: EETTINEN VIESTINTÄ

Kehittyvistä maista kerrotaan ja uutisoidaan usein hyvin yksipuolisella tavalla:

- Köyhyys, konfliktit ja katastrofit korostuneita uutisoinnissa
- Uutiset kerrotaan usein länsinäkökulmasta ja ne vahvistavat jakoa ”meihin ja niihin”
- Usein aktiivinen toimijan tai "pelastajan" ääni annetaan valkoiselle asiantuntijalle, paikalliset ihmiset passiivisessa roolissa ja uhreina
- Paikalliset naiset hyvin näkymättömiä uutisissa, miehet useimmiten asiantuntijoina

Tehtävä:

1. Etsi kolme viimeaikaista uutista tai artikkelia valitsemastasi kehittyvästä maasta (esim. Nepal, Tansania, Uganda tai Namibia, mutta voit valita myös muun haluamasi maan). Merkitse lähde, kirjoittaja ja jutun otsikko vastaukseesi.

2. Lue valitsemiasi uutisia kriittisesti ja vastaa näihin kysymyksiin:

a) Minkä asioiden luulet vaikuttaneen siihen, että valitsit juuri kyseiset uutiset/artikkelit?

b) Mistä uutisjutut kertovat? Toistuvatko samat teemat?

c) Millaisista lähteistä valitsit uutiset/artikkelit? Miten arvioisit lähteiden luotettavuutta?

d) Kenen ääni niissä kuuluu? Ketä haastatellaan? Esiintyykö jutussa naisia tai miehiä? Millaisia rooleja heillä on?

e) Jos jutussa on kuvia, keitä niissä esiintyy? Onko kuvattavien nimet mainittu? Millaista tarinaa kuva kertoo?

f) Onko uutisissa/artikkeleissa kuvattu monipuolisesti eri alueita, kuten kaupunkeja ja maaseutua?

g) Millainen mielikuva jutun kautta kohdemaasta syntyy? Onko se välttämättä todenmukainen, mitä asioita jää kertomatta tai käsittelemättä?

h) Vahvistaako uutinen/artikkeli jotakin kehittyviin maihin liittyvää stereotypiaa?

i) Mitä jätetään kertomatta? Mitä olisit halunnut tietää lisää tai mikä herätti kysymyksiä?

j) Miten kirjoittaisit vaihtoehtoisen uutisen samasta aiheesta, huomioiden eettisen viestinnän? Mitä muuttaisit, lisäisit tai poistaisit? Ketä haastattelisit?